Zoznam kandidatúr

Kandidatúra Martina Lukáča

Meno: Martin Lukáč  
Funkcia: prezident SAG  
Obdobie: 2023 – 2026  
Volebný prejav:

 Vážení spoluhráči GO,

Ako vášnivý hráč GO, s radosťou oznamujem svoju kandidatúru na pozíciu prezidenta Slovenskej asociácie GO. Moja vízia pre našu organizáciu je propagovať hru GO a rozšíriť základňu hráčov na Slovensku.

Verím, že GO nie je len hra, ale životný štýl, ktorý nás učí myslieť strategicky a podporuje zmysel pre komunitu. Ako prezident budem pracovať na vývoji programov a iniciatív, ktoré prilákajú nových hráčov všetkých vekových ako aj výkonnostných kategórií.

Taktiež považujem za dôležité komunikovať s potenciálnymi sponzormi a budovať partnerstvá s organizáciami, ktoré nám pomôžu dosiahnuť naše ciele. Konkrétne sa zaväzujem posilniť naše väzby s ázijskými veľvyslanectvami, ktoré majú silnú tradíciu v hre GO.

Moja platforma zahŕňa nasledujúce iniciatívy:

1. Zvýšenie počtu hráčov: Vytvorením programov a podujatí, ktoré sa zameriavajú na hráčov všetkých úrovní, môžeme prilákať nových hráčov a pomôcť im naučiť sa hru.

1. Hlbšia komunikácia so sponzormi: Budovaním vzťahov so sponzormi môžeme dosiahnuť potrebnú expozíciu, ktorá zabezpečí zviditeľnenie a profitovanie z ich podpory.

1. Posilnenie väzieb s ázijskými veľvyslanectvami: Tým, že budeme úzko spolupracovať s ázijskými veľvyslanectvami, môžeme sa naučiť z ich GO tradícií a zaviesť partnerstvá, ktoré prinesú profit pre našu organizáciu a jej členov.

Zaväzujem sa byť transparentný, zodpovedný a prístupný pre všetkých členov Slovenskej asociácie GO. Ak budem zvolený za prezidenta, sľubujem, že budem počúvať vašu spätnú väzbu a pracovať neúnavne na tom, aby vaše potreby boli uspokojené a vy ako hráči ako aj samotná Slovenská asociácia Go napredovali.

Na záver som nadšený, ak budem mať príležitosť viesť Slovenskú asociáciu Go a propagovať GO po celej krajine. Zdvorilo si Vás teda dovoľujem požiadať o Vašu podporu.

S pozdravom

Martin Lukáč

Kandidatúra Slavomíra Králika

Meno: Slavomír Králik  
Funkcia: člen výboru SAG  
Obdobie: 2023 – 2026  
Volebný prejav:

         Ako dlhoročný funkcionár v rôznych športoch s bohatými skúsenosťami s prácou s mládežou som sa v roku 2012 stal členom výboru SAG, pokračoval aj vo volebných obdobiach 2014 – 2016,  2016 -2018, 2018 - 2020 a 2020 - 2023. Presadzujem hlavne rozvoj go a podporu mládeže. Organizujem viaceré akcie najmä na východe Slovenska na podporu zviditeľňovania hry go a rozširovanie členskej základne. Každoročne organizujem akciu SAG – výjazdové MSR po pekných kútoch Slovenska. Spracovávam pre SAG bezplatne z podkladov daňové priznanie a podobné povinnosti vyplývajúce zo zákonov SR.

V tejto práci som ochotný pokračovať aj vo volebnom období 2023 - 2026.

Slavomír Králik

Kandidatúra Zuzany Králikovej

Meno: Zuzana Králiková  
Funkcia: člen výboru SAG  
Obdobie: 2023 – 2026  
Volebný prejav:

Okrem súťažného hrania a reprezentácie Slovenska v Go sa venujem predovšetkým rozvoju mládeže. Je pre mňa dôležitý jej rast, a preto pomáham koordinovať slovenské a medzinárodné súťaže a akcie pre deti a mladých. Túto mládež vo voľnom čase usmerňujem a dávam jej rady ohľadom hry. Snažím sa dopomôcť k vytvoreniu príležitostí, aby sa mladí hrou nadchli a mohli rozvíjať svoj talent. Aktívne sa podieľam na propagácii Go medzi širokou verejnosťou.

Tieto veci by som rada vykonávala aj vo volebnom období 2023-2026.

Zuzana Králiková

Kandidatúra Miroslava Poliaka

Meno: Miroslav Poliak  
Funkcia: člen výboru SAG  
Obdobie: 2023 – 2026  
Volebný prejav:

Po deviatich rokoch, ako som avizoval na poslednej Konferencii, končím vo funkcii prezidenta. Asociáciu som prevzal v krízovom stave, ale s pomocou všetkých členov Výboru sme ju stabilizovali v slovenskom športe, doviedli k členstvu v SOŠV a získali sme osvedčenie uznaného zväzu podľa Zákona o športe, čo nám zaručuje pevný príspevok od štátu. Chcem pomôcť  novému prezidentovi svojimi radami, známosťami a skúsenosťami pre pokračovanie v dobre nastúpenej ceste.  
Budem pomáhať a pokračovať  
v dodržiavaní povinností podľa našich Stanov a Zákona o športe,  
v zabezpečení informácií SAG do informačného systému športu,  
v zmene kompetencií a komunikácie so štátnymi orgánmi a bankami,  
s organizáciou turnajov,  
s propagáciou a rozvojom go.  
  
Miroslav Poliak

Kandidatúra Martina Strelku

Meno: Martin Strelka  
Funkcia: člen výboru SAG  
Obdobie: 2023 – 2026  
Volebný prejav:

Predkladám kandidatúru na funkciu člen výboru SAG – hospodár.

Funkciu hospodára vykonávam už tretím rokom, poznám požiadavky zákona o športe na financovanie športových zväzov a chápem ciele a požiadavky zákona.

Martin Strelka

Kandidatúra Barbory Lukáčovej

Meno: Barbora Lukáčová  
Funkcia: člen výboru SAG  
Obdobie: 2023 – 2026  
Volebný prejav:

Ja, Barbora Lukáčová, by som chcela oznámiť svoju kandidatúru na pozíciu člena výboru SAGO pre rok 2023/2026. Go hrám od svojich cca 6 rokov, je to moje najobľúbenejšie hobby a neoddeliteľná súčasť môjho života. Vďaka tomu, že ma môj otec naučil hrať, som videla kus sveta prostredníctvom účasti na medzinárodných turnajoch, táto hra mi dala zážitky, priateľstvá, a to najkrajšie, môjho manžela, s ktorým plánujeme čoskoro naučiť hrať aj našu dcéru Natálku. Za tie roky som získala skúsenosti s organizovaním turnajov, náš FestivalGo sa tešil veľkej obľube medzi malými aj veľkými. Dnes by som sa chcela podieľať na smerovaní slovenského Go, a verím že budem prínosom. Ďakujem  
  
S pozdravom,  
Barbora Lukáčová z Go klanu Waczulíkov